RESOLUCIÓN do 5 de setembro de 2025, da Dirección Xeral de Maiores e Atención Sociosanitaria, pola que se publica a Resolución do 4 de setembro de 2025 de concesión das axudas para a posta en marcha de casas do maior convocadas na Orde do 6 de xuño de 2025 pola que se regulan as bases que rexerán o procedemento de concesión de axudas para a posta en marcha de casas do maior, para os anos 2025 e 2026, e se procede á súa convocatoria (código de procedemento BS212A).
Consellería de Política Social e Igualdade — III. Outras disposicións — 15/09/2025

No
Diario Oficial de Galicia
número 118, do 23 de xuño de 2025, publícase a Orde do 6 de xuño de 2025 pola que se regulan as bases que rexerán o procedemento de concesión de axudas para a posta en marcha de casas do maior, para os anos 2025 e 2026, e se procede á súa convocatoria (código de procedemento BS212A).
De conformidade co artigo 16 da dita orde, a resolución de concesión das subvencións, tras a fiscalización da proposta, correspóndelle á persoa titular da Dirección Xeral de Maiores e Atención Sociosanitaria, que resolverá por delegación da persoa titular da Consellería de Política Social e Igualdade.
Así mesmo, o artigo 17 establece que se publicarán no
Diario Oficial de Galicia
, de conformidade co artigo 45 da Lei 39/2015, do 1 de outubro, do procedemento administrativo común das administracións públicas, os actos administrativos de requirimento de emenda de documentación, así como a correspondente resolución. Esta publicación producirá os efectos de notificación.
Serán igualmente obxecto de publicidade a través do Portal do Benestar da Consellería de Política Social e Igualdade e, de forma complementaria, poderá efectuarse a notificación electrónica mediante o Sistema de notificación electrónica de Galicia-Notifica.gal, dispoñible a través da sede electrónica da Xunta de Galicia (https://sede.xunta.gal).
Así, con data do 4 de setembro de 2025, tras a instrución do procedemento, vista a proposta de resolución da Subdirección Xeral de Recursos Residenciais e Atención Diúrna de Maiores e fiscalizada esta, ao abeiro do disposto no artigo 16 da Orde do 6 de xuño de 2025, a persoa titular da Dirección Xeral de Maiores e Atención Sociosanitaria dita a resolución de concesión das axudas para a posta en marcha de casas do maior para os anos 2025 e 2026 (código de procedemento BS212A).
Polo exposto,
Primeiro. Ordenar a publicación, no
Diario Oficial de Galicia,
do contido íntegro da Resolución do 4 de setembro de 2025, ditada no procedemento BS212A, de concesión de axudas para a posta en marcha de casas do maior, para os anos 2025 e 2026, que se xunta a esta resolución no anexo.
Segundo. Comunicar que a Resolución do 4 de setembro de 2025 que pon fin a este procedemento esgota a vía administrativa e que contra ela se poderá interpoñer recurso potestativo de reposición, ante o mesmo órgano que a ditou, no prazo dun mes contado a partir do día seguinte ao da súa publicación no
Diario Oficial de Galicia
, ou ben interpoñer directamente recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación no
Diario Oficial de Galicia
.
Terceiro. Notificada a resolución, as persoas beneficiarias dispoñerán dun prazo de dez (10) días, computado a partir do día seguinte ao da publicación, para a súa aceptación, transcorrido o cal sen que se produza manifestación expresa se entenderá tacitamente aceptada.
Santiago de Compostela, 5 de setembro de 2025
Vista a proposta da Subdirección Xeral de Recursos Residenciais e Atención Diúrna de Maiores de conformidade co disposto no artigo 15.4.c) da Orde do 6 de xuño de 2025 pola que se regulan as bases que rexerán o procedemento de concesión de axudas para a posta en marcha de casas do maior, para os anos 2025 e 2026, e se procede á súa convocatoria (código de procedemento BS212A), e fiscalizada esta, facendo uso do previsto no artigo 7.3 da Lei 9/2007, do 13 de xuño, de subvencións de Galicia,
Primeiro. Concederlles ás persoas físicas e cooperativas de traballo asociado que se relacionan no anexo I as axudas convocadas na dita orde de convocatoria con cargo ás aplicacións orzamentarias 08.05.312E.470 e 08.05.312E.770.0.
O limiar para a obtención das axudas establécese en 35 puntos.
Estas axudas ampáranse no réxime
de minimis
establecido no Regulamento (UE) núm. 2023/2831 da Comisión, do 13 de decembro de 2023, relativo á aplicación dos artigos 107 e 108 do Tratado de funcionamento da Unión Europea ás axudas
de minimis
(DOUE L, do 15 de decembro). Esta circunstancia farase constar expresamente na resolución de concesión. Polo tanto, de recibir a persoa física ou xurídica outras axudas baixo o réxime
de minimis
, deberase garantir que non se supera o límite de 300.000,00 euros durante calquera período de tres exercicios fiscais.
As axudas concedidas condicionaranse ao cumprimento de todas as obrigas establecidas no artigo 22 da Orde do 6 de xuño de 2025.
A xustificación da subvención realizarase de acordo co establecido no artigo 20 da orde de convocatoria.
O pagamento da subvención realizarase de acordo co establecido no artigo 21 da Orde do 6 de xuño de 2025.
As persoas beneficiarias dispoñerán dun prazo de tres (3) meses, contados a partir da publicación desta resolución no
Diario Oficial de Galicia,
para achegaren a documentación prevista nas letras k) a r) do artigo 10.1 de acordo co establecido no anexo I, así como para acreditaren o acondicionamento do inmoble de acordo co establecido no artigo 4.1.c) da Orde do 6 de xuño de 2025.
Segundo. Establecer a relación das solicitudes susceptibles de axuda no anexo II que, por estar esgotado o crédito, quedan en lista de espera.
Terceiro. Desestimar as solicitudes relacionadas no anexo III polas causas que se detallan.
Cuarto. Esta resolución, que pon fin ao procedemento, esgota a vía administrativa e contra ela poderá interpoñerse recurso potestativo de reposición, ante o mesmo órgano que a ditou, no prazo dun mes contado a partir do día seguinte ao da súa publicación no
Diario Oficial de Galicia
, ou ben interpoñerse directamente recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación no
Diario Oficial de Galicia
.
Santiago de Compostela, 4 de setembro de 2025. A conselleira de Política Social e Igualdade. P.D. (Artigo 16 e disposición adicional terceira da Orde do 6.6.2025; DOG núm. 118, do 23 de xuño). Antonio Acevedo Prado. Director xeral de Maiores e Atención Sociosanitaria.